මේ අතර  20 වන ආණ්ඩුක්‍රම ව්‍යවස්ථා සංශෝධන පනත් කෙටුම්පත මධ්‍යම පළාත් සභාවේදී වැඩි ඡන්දයෙන් අද (19) සම්මත වුණා.කෙසේ වෙතත් උතුරු මැද, සබරගමුව සහ නැගෙනහිර යන පළාත් සභා තුනේ නිල කාලය මේ මස අවසානයේ අවසන් වීමට නියමිතව තිබෙනවා.මැතිවරණ කොමිසම පවසන්නේ ආණ්‌ඩුක්‍රම ව්‍යවස්‌ථාවේ 20 වන සංශෝධනය පාර්ලිමේන්තුවෙන් සම්මත නොවුණහොත් එම පළාත් සභා තුන සඳහා ඡන්ද විමසීම සිදුකරන බවයි.අදාල පළාත් සභාවල මැතිවරණය කල් දැමීමේ සහ සියලුම පළාත් සභාවල ඡන්දය එකම දිනයකදී පැවැත්වීමේ විධිවිධාන ඇතුළත් ආණ්‌ඩුක්‍රම ව්‍යවස්‌ථාවේ 20 වෙනි සංශෝධනය අත්හැරීමට රජය තීරණය කළහොත් නිල කාලය අවසන් වෙමින් පවතින පළාත් සභාවල ඡන්දය මේ වසර අගදී පැවැත් වීමට  බොහෝදුරට ඉඩකඩ තිබෙනවා.